192. p. n. e.

Godina 192. prije nove ere je bila godina po predjulijanskom rimskom kalendaru. U to vrijeme bila je poznata kao Godina konzulstva Flaminina i Ahenobarba (ili, rjeđe, godina 562. Ab urbe condita). Denominacija 192. p. n. e. za ovu godinu koristi se od ranog srednjeg vijeka, kada je kalendarska era Anno Domini postala preovlađujuća metoda u Evropi za imenovanje godina.
 Događaji 

 Grčka 

 Ahajci reaguju na Spartin ponovni interes za vraćanje izgubljenih teritorija slanjem izaslanika u Rim kako bi zatražili vojnu pomoć. Rimski Senat odgovara slanjem pretora Atilija sa mornaricom i također šalje diplomatsko izaslanstvo koje predvodi Tit Kvinkcije Flaminin.
 Prije dolaska rimske flote, ahajska vojska i mornarica pod komandom Filopomena kreće prema Gitionu. Ahajska flota predvođena Tisom pretrpila je poraz od spartanske mornarice, dok su kopnene snage Ahajaca bile neuspješne u borbama van Gitiona, što je primoralo Filopomena na povlačenje u Tegeju.
 Tokom drugog ulaska u Lakoniju, snage spartanskog tiranina Nabisa iznenađuju Filopomenovu armiju, ali njegova vojska ipak ostvaruje pobjedu nad njima. Planovi za zauzimanje Sparte odloženi su po zahtjevu rimskog izaslanika Flaminina, a Nabis privremeno prihvata status quo.
 Nabis zatim traži pomoć Etolaca, koji šalju 1000 konjanika pod komandom Aleksamenusa. Etolci ubijaju Nabisa i privremeno okupiraju Spartu, ali su njihovi pokušaji pljačkanja grada neuspješni nakon što su lokalni stanovnici ponovo preuzeli kontrolu. Filopomen je iskoristio situaciju i ušao u Spartu sa ahajskom vojskom, čime grad postaje član Ahajskog saveza.
 Seleučki kralj Antioh III dolazi u Grčku po pozivu Etolske lige, koja se pobunila protiv Rimljana. Etolci ga postavljaju za svog glavnog vođu. Antioh sa svojih 10.500 vojnika iskrcava trupe u Demetriji u Tesaliji i zauzima Evbiju, ali u centralnoj Grčkoj ne dobija puno podrške.

 192. p. n. e. u temama 

 Rođeni 

 Umrli 

 Nabis, tiranin i zadnji nezavisi vladar Sparte (vladao o 207. p. n. e.)
 Xiang Bo, kineski plemić iz države Chu (Sedam kraljevstava)

 Reference